РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/271-19

5. новембар 2019. године

Б е о г р а д

ЗАПИСНИК

52. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ, ОДРЖАНЕ 25. ОКТОБРА 2019. ГОДИНЕ

 Седница је почела у 12 часова и 18 минута.

 Седницом је председавала Снежана Б. Петровић, председник Одбора.

 Поред председника, седници су присуствовали чланови Одбора: Студенка Стојановић, Станислава Јаношевић, Зоран Бојанић, Јелена Мијатовић, Снежана Р. Петровић, Ана Чарапић, Владимир Маринковић, Војислав Вујић и Горица Гајић.

 Седници је присуствовало Владимир Ђурић (заменик члана Одбора Александра Стевановића).

 Седници нису присуствовали чланови Одбора: Новица Тончев, Томислав Љубеновић, Дејан Николић, Иван Костић и Здравко Станковић, нити њихови заменици.

 Седници су, на позив председника, из Министарства трговине, туризма и телекомуникација присуствовале Јасмина Роскић, начелник Одељења и Вера Деспотовић, виши саветник.

 На предлог председника, Одбор је већином гласова утврдио следећи

Д н е в н и р е д

1. Разматрање Предлога закона о изменама и допунама Закона о општој безбедности производа у појединостима, који је поднела Влада (број 011-2679/17 од 26. септембра 2017. године);
2. Разматрање Предлога закона о изменама и допунама Закона о извозу и увозу робе двоструке намене у појединостима, који је поднела Влада (број 011-3341/18 од 26. октобра 2018. године);
3. Разно.

 Пре преласка на рад према утврђеном дневном реду, Одбор је већином гласова прихватио предлог председника да се обави расправа о поднетим амандманима и да се Одбор једним гласањем изјасни о амандманима које Влада није прихватила.

Прва тачка дневног реда – **Предлог закона о изменама и допунама Закона о општој безбедности производа, у појединостима**

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о општој безбедности производа и на основу члана 156. став 3. Пословника, поднео извештај Народној скупштини.

 Одбор је одлучио да предложи Народној скупштини **да одбије** следеће амандмане:

- на члан 1, који је поднео народни посланик Милорад Мирчић;

- на члан 2, који је поднела народни посланик Наташа Сп. Јовановић;

- на члан 2, који су заједно поднели народни посланици Горица Гајић, Милан Лапчевић и Дејан Шулкић;

- на члан 3, који је поднео народни посланик Немања Шаровић;

- на члан 3, који је поднео народни посланик Маријан Ристичевић;

- на члан 3, који су заједно поднели народни посланици Горица Гајић, Милан Лапчевић и Дејан Шулкић;

- на члан 4, који је поднео народни посланик Александар Шешељ;

- на члан 5, који је поднела народни посланик Вјерица Радета;

- на члан 7, који је поднео народни посланик Срето Перић;

- на члан 7, који су заједно поднели народни посланици Горица Гајић, Милан Лапчевић и Дејан Шулкић;

- на члан 11, који је поднео народни посланик Маријан Ристичевић;

- на члан 12, који су заједно поднели народни посланици Горица Гајић, Милан Лапчевић и Дејан Шулкић.

 За известиоца Одбора на седници Народне скупштине одређена је Снежана Б. Петровић, председник Одбора.

Друга тачка дневног реда: **Предлог закона о изменама и допунама Закона о извозу и увозу робе двоструке намене, у појединостима**

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о извозу и увозу робе двоструке намене и на основу члана 156. став 3. Пословника, поднео извештај Народној скупштини.

 Одбор је одлучио да предложи Народној скупштини **да прихвати** следеће амандмане:

- на члан 2, који је поднео народни посланик Срето Перић и

- на члан 8, који је поднео народни посланик Маријан Ристичевић.

 Одбор је одлучио да предложи Народној скупштини **да одбије** следеће амандмане:

- на члан 1, који је поднела народни посланик Александра Белачић;

- на члан 1, који је поднела народни посланик Наташа Сп. Јовановић;

- на члан 1, који је поднео народни посланик Миљан Дамјановић;

- на члан 1, који је поднела народни посланик Радета Вјерица;

- на члан 1, који је поднео народни посланик Петар Јојић;

- на члан 1, који је поднео народни посланик Срето Перић;

- на члан 1, који је поднео народни посланик Дубравко Бојић;

- на члан 1, који је поднео народни посланик Зоран Деспотовић;

- на члан 1, који је поднео народни посланик Немања Шаровић;

- на члан 1, који је поднео народни посланик Милорад Мирчић;

- на члан 1, који је поднео народни посланик Александар Шешељ;

- на члан 1, који је поднео народни посланик Никола Савић;

- на члан 2, који је поднела народни посланик Вјерица Радета;

- на члан 2, који је поднео народни посланик Томислав Љубеновић;

- на члан 3, који је поднео народни посланик Милорад Мирчић;

- на члан 3, који је поднела народни посланик Радета Вјерица;

- на члан 4, који је поднео народни посланик Маријан Ристичевић;

- на члан 4, који је поднела народни посланик Александра Белачић;

- на члан 5, који је поднео народни посланик Александар Шешељ;

- на члан 6, који је *са исправком* поднела народни посланик Наташа Сп. Јовановић;

- на члан 7, који је поднео народни посланик Томислав Љубеновић;

- на члан 7, који је поднео народни посланик Филип Стојановић;

- на члан 8, који је поднела народни посланик Ружица Николић.

 За известиоца Одбора на седници Народне скупштине одређена је Снежана Б. Петровић, председник Одбора.

Трећа тачка дневног реда – **Разно**

Поводом ове тачке дневног реда није било предлога ни дискусије.

Седница је закључена у 12 часова и 26 минута.

 Седница је преношена у live stream-у и тонски снимана, а видео запис се налази на интернет страници Народне скупштине.

 СЕКРЕТАР ПРЕДСЕДНИК

Александра Балаћ Снежана Б. Петровић